CELEX: 32012D0265
Language: sl
Date: 2012-05-21 00:00:00
Title: 2012/265/EU: Sklep Komisije z dne 21. maja 2012 o ustavitvi protidampinškega postopka za uvoz nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske

22.5.2012   
            
            
               SL
            
            
               Uradni list Evropske unije
            
            
               L 131/7
            
         SKLEP KOMISIJE
   z dne 21. maja 2012
   o ustavitvi protidampinškega postopka za uvoz nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske
   (2012/265/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK
   
   
               (1)
            
            
               Evropska komisija („Komisija“) je 16. junija 2011 prejela pritožbo o domnevnem škodljivem dampingu nekaterih tkanih in/ali šivanih tkanin iz steklenih vlaken s poreklom iz Ljudske republike Kitajske („LRK“), ki jo je v skladu s členom 5 osnovne uredbe vložilo združenje za zaščito proizvodnje tkanin iz steklenih vlaken (Glass Fibre Fabrics Defence Coalition, GFFDC) („pritožnik“) v imenu proizvajalcev, ki predstavljajo glavni delež, v tem primeru več kot 25 %, celotne proizvodnje nekaterih tkanih in/ali šivanih tkanin iz steklenih vlaken v Uniji.
            
         
               (2)
            
            
               Pritožba je vključevala dokaze prima facie o dampingu in o posledični znatni škodi, kar je zadostovalo za upravičenost začetka protidampinškega postopka.
            
         
               (3)
            
            
               Komisija je 28. julija 2011 po posvetovanju s svetovalnim odborom z objavo obvestila v Uradnem listu Evropske unije
                   (2) napovedala začetek protidampinškega postopka za uvoz nekaterih tkanih in/ali šivanih tkanin iz steklenih vlaken s poreklom iz LRK v Unijo.
            
         
               (4)
            
            
               Komisija je o začetku postopka uradno obvestila proizvajalce izvoznike v LRK, uvoznike, uporabnike in vsa združenja, za katere je znano, da jih to zadeva, pristojne organe v LRK in vse znane proizvajalce Unije. Zainteresirane strani so imele možnost, da pisno predložijo svoja stališča in zahtevajo zaslišanje v roku iz obvestila o začetku.
            
         
               (5)
            
            
               Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo to odobreno.
            
         B.   UMIK PRITOŽBE IN USTAVITEV POSTOPKA
   
   
               (6)
            
            
               Pritožnik je v pismu Komisiji z dne 12. marca 2012 uradno umaknil svojo pritožbo.
            
         
               (7)
            
            
               V skladu s členom 9(1) osnovne uredbe se postopek lahko ustavi, če se pritožba umakne, razen če taka ustavitev ne bi bila v interesu Unije.
            
         
               (8)
            
            
               V preiskavi ni bilo ugotovljeno, da bi bila taka ustavitev v nasprotju z interesi Unije. Komisija je zato menila, da bi bilo sedanji postopek treba ustaviti. Zainteresirane strani so bile o tem ustrezno obveščene in so imele možnost predložiti pripombe. Komisija je prejela pripombe ene zainteresirane strani. Vendar te pripombe niso spremenile ugotovitve, da ustavitev postopka ne bi bila v nasprotju z interesi Unije.
            
         
               (9)
            
            
               Komisija je zato sklenila, da bi bilo treba protidampinški postopek za uvoz nekaterih tkanih in/ali šivanih tkanin iz steklenih vlaken s poreklom iz LRK v Unijo ustaviti –
            
         SPREJELA NASLEDNJI SKLEP:
   Člen 1
   Protidampinški postopek za uvoz rovinga iz tkanih in/ali vezenih brezkončnih steklenih vlaken, razen izdelkov, ki so impregnirani ali predimpregnirani, ter tkanin z odprto mrežno strukturo z velikostjo celic več kot 1,8 mm po dolžini in širini ter težo več kot 35 g/m2, s poreklom iz Ljudske republike Kitajske, trenutno uvrščenega pod oznake KN ex 7019 39 00, ex 7019 40 00 in ex 7019 90 00, se ustavi.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 21. maja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 51.
   
      (2)  UL C 222, 28.7.2011, str. 12.